આ ફાઉગા વિમાન મિસ્ટિયર અને મિરાજ જેટો દ્વારા ઉપયોગમાં લેવાનારી ફ્રિક્વન્સીઓ ટ્રાન્સમીટ કરી રહ્યાં હતાં અને એ આભાસ કરાવતાં હતાં કે તેઓ મિસ્ટિયર અને મિરાજ વિમાનોની જેમ હવાઈ નિરીક્ષણની ડ્યૂટી પર છે. 

ચાર મિનિટ બાદ અસલી બૉમ્બવર્ષક ઑરેગને હૅટઝોર હવાઈમથકથી ઉડાન ભરી. તેની પાંચ મિનિટ બાદ રમાટ ડેવિડ મથકથી મિરાજ યુદ્ધવિમાનોના આખા સ્ક્વૉર્ડન અને હાત્ઝેરિમ ઍરબેસથી બે એન્જિનવાળાં 15 વાટૂર્સ વિમાનોએ ઉડાન ભરી.

સાડા સાત વાગતાંવાગતાં ઇઝરાયલી વાયુસેનાનાં 200 વિમાન હવામાં હતાં. 

આ પહેલાં ઇઝરાયલી વાયુસેનાના કમાન્ડર મોટ્ટી હૉટનો રેડિયોસંદેશ બધા પાઇલટોને હેડફોન પર સંભળાયો, 'ઊડો, દુશ્મનો પર છવાઈ જાવ, તેમને બરબાદ કરીને તેમના ટુકડાઓને આખા રેગિસ્તાનમાં ફેલાવી દો, જેથી આવાનારી પેઢીઓ સુધી ઇઝરાયલ પોતાની ભૂમિ પર સુરક્ષિત રહી શકે.'

ધરતીથી માત્ર 15 મીટર ઉપર ઉડાન

1967ના યુદ્ધ પર જાણીતું પુસ્તક 'સિક્સ ડેઝ ઑફ વૉર' લખનારા માઇકલ બી. ઓરેન લખે છે, 'આ બધાં વિમાન ધરતીથી માત્ર 15 મીટર ઉપર ઊડી રહ્યાં હતાં, જેથી ઇજિપ્તનાં 82 રડારકેન્દ્રો આ વિમાનોના રસ્તાની શોધ ન કરી શકે. તેમાનાં મોટાં ભાગનાં વિમાન પહેલાં પશ્ચિમ તરફ ભૂમધ્યસાગર તરફ ગયાં. ત્યાંથી યૂ-ટર્ન લીધો અને ઇજિપ્ત તરફ વળ્યાં. અન્ય વિમાનો લાલ સાગર તરફ ઇજિપ્તની અંદર બનેલાં હવાઈમથક પર ગયાં. બધાં વિમાનો ચુસ્ત રીતે રેડિયો 'સાઇલન્સ'નું પાલન કરતાં હતા. તેમજ સાથે ઊડતાં પાઇલટો હાથના ઇશારાથી એકબીજાનો સંપર્ક કરી રહ્યા હતા. એવું નક્કી થયું હતું કે ઇજિપ્તના તટ સુધી પહોંચતાં પહેલાં તેને ગંધ સુધ્ધાં ન આવે.'

આ પહેલાં ઇઝરાયલી વાયુસેનાના ચીફ ઑફ ઑપરેશન કર્નલ રફા હારલેવે બધાં પાઇલટોને કહી દીધું હતું કે તેઓએ વિમાનમાં તકનીકી ખામી આવે તો પણ રેડિયોનો સંપર્ક કરવાનો નથી. આવી સ્થિતિમાં તેઓએ તેમના વિમાનને સાગરમાં ક્રૅશ કરી દેવું પડશે.

મંત્રીઓને જાસૂસી અભ્યાસની ગંધ નહીં

આ બધા ઇઝરાયલી પાઇલટો ઇજિપ્તના પાઇલટોની તુલનામાં ઘણા વધુ પ્રશિક્ષિત હતા. તેમના 'ફ્લાઇંગ અવર્સ' પણ તેમનાથી વધુ હતા અને સૌથી મોટી વાત એ કે મોટા ભાગે બધા 250 વિમાન સંપૂર્ણ ઑપરેશનલ હતાં. 

તેઓએ ઇજિપ્તનાં હવાઇમથકોને ઉડાવવાનો ઘણી વાર 'મૉક' અભ્યાસ કર્યો હતો.

આ અભ્યાસને એટલો ગુપ્ત રાખવામાં આવ્યો હતો કે ઇઝરાયલના કેટલાક મંત્રી સિવાય મોટા ભાગના મંત્રીઓને તેની ખબર નહોતી. 

જર્મનીમાં જન્મેલા ઇઝરાયલી જાસૂસ વૉલ્ફગૈંગ લૉટ્ઝે પોતાને પૂર્વ એસએસ ઑફિસર ગણાવીને ઇજિપ્તની... \n\nમને ઉપરના લેખ માટે સારું શીર્ષક આપો.
ઇઝરાયલે જ્યારે ગણતરીના સમયમાં જ ઇજિપ્તની વાયુસેનાનું 'અસ્તિત્વ ખતમ કરી નાખ્યું'